Lakasan mo ang pag-ire.
Nakikita ko na ang kaniyang ulo.
Hayan, aking anak.
Hayan, aking mahal.
Loki, ano ang nangyayari?
Hindi ko siya naririnig.
Siya ba'y...
Salamat nawa. Siya'y walang kapintasan.
Fenrir, aking anak. Halika't batiin mo ang iyong kapatid.
Ikaw rin, aking Jormungandr.
Loking Sinungaling,
kasiping ng mga higante.
Na siyang dumudungis sa kaniyang sarili
at bulok na laman lamang ang ibinubunga.
Pinagbawalan ka ni Odin na lumahi sa mga higante!
Nakipagtalik ka sa kalaban!
- Huwag, huwag ang aking anak! - Mawawalan ka ng karapatan sa iyong anak.
Ipatatapon namin ang patay na sanggol sa daigdig ng mga patay,
at Hel ang kaniyang magiging pangalan.
Ang batang lobo'y aming magiging alaga.
At ang isang ito'y...
Huwag.
Huwag!
Sandali.
Hindi ito tama.
Dapat ay wala ako rito.
Mabuti siyang babae.
Sinubukan na ninyong magkaanak.
- Kung di niya kayang... - Kailangan ninyo ng pahinga.
Higit pa tayong mga Völsung sa ating nararamdaman, anak!
Hiwalayan mo na siya bago pa...
Patawad, Ama, hindi ko...
Pinagbuhatan mo ng kamay ang iyong ama, at siya'y namatay kinabukasan!
Loki...
- Ano ang iyong ginawa? - Palalalain mo ba ang nangyari?
Hindi ko man lamang alam kung nasaan tayo!
Naguguluhan ang aking isip.
Hindi ko maalala...
Kailangang alalahanin mo o mananatili na lamang tayo rito.
Leif!
Ika'y naghandog ng lason sa mga diyos.
At ngayon...
ika'y nagbabayad.
Ika'y kanilang hinatulan at pinarusahan.
Ika'y kanilang itinapon sa loob ng ulo ni Hoenir.
Hayun o, ang bungo niyang walang laman.
Sa loob ng kaniyang bungo?
Paano nangyari iyon?
Hindi mahalaga ang laki sa mga tulad ni Hoenir.
Sino ba siya?
Si Hoenir ang nagbigay ng katuturan sa sangkatuhang wala niyon.
Ang kaniyang kaalama'y nakatulong upang maipanalo ang unang digmaan.
Pinagpalit sila ni Freya para pagtibayin ang kasunduan ng kapayapaan.
Siya'y naging bihag upang mapanatili ang kapayapaan.
Ipinadala siya ni Odin na halos patay na at basag ang bungo.
At ngayo'y kabaliwan na lamang ang laman ng kaniyang ulo.
Ganiyon ba ang ginagawa ng kaniyang ulo? Sinisira ang aking bait?
Susuyuin ka ni Hoenir
gamit ang iyong hinagpis at pagsisisi.
Mag-aalok siya ng kapatawaran.
Subalit hindi mo na mababago ang mga naganap na.
Bakit mo naman ako tinutulungan?
Kung wala ka'y hindi magtatagumpay si Sigrid.
Kung mamamatay ka'y hindi niya ako mapapatawad.
Takbo!
Iyong langit.
Hindi pa ako nakakakita ng katulad niyan.
Ang puting iyong nakikita ay ang mahikang Wyrd.
Binabago iyan ni Hoenir ayon sa kaniyang ninanais.
Dati'y sinasabi ng aking ina na ang Wyrd ay ang hinaharap ng isang tao.
Nakaraan ko lamang ang aking nakikita rito.
Ang nakaraan ng isang tao'y ang kaniyang magiging hinaharap.
Anumang kaniyang nagawa'y magpapasiya ng kaniyang gagawin.
Ang Wyrd ay ang ating mga nagawa, pinagsama-sama.
Ito'y maganda at...
walang laman.
Kapag ito'y puno na, bumabagsak na parang niyebe.
Mababawi natin siya, aking reyna.
Hindi ako reyna.
Hindi natuloy ang aming pagtataling-puso.
Ni hindi ko siya asawa,
at ngayon...
Mababawi natin siya.
Alam ko kung nasaan tayo.
Ito ang gabing kinuha ko siya.
Leif.
Hindi!
Egill...
Huwag kang magpalinlang, Leif!
Sumunod ka sa akin!
Matutulungan ko siya.
Pinaslang mo siya noon. Hindi mo na siya maililigtas ngayon.
Iyang pagkakasalang naaamoy namin...
Iyang balat na naaamoy namin...
Paano mo nakuha ang balat na iyan?
Hindi na ito mapakikinabangan ng lobong iyon.
Tinutugis ba ninyo kami? Kayo ba'y Vanir?
Kaming mga unang lobo'y nakatira sa lupain ng Vanir.
Kami'y mas matanda pa sa mga diyos.
Narinig ko ang salaysay ng isang lalaki
na pumatay sa kalahi namin sa isang labanan.
Iyong lalaking pumaslang, nagbalat, at nagnakaw,
siya ba'y inyong kaaway?
Ang amoy ng balat na iyan
ay amoy ng aming kalahi.
Dapat ay bigyan ka ng aming kawan ng isang kahilingan.
Iyon ang itinakda ng Pinakamatandang Batas.
Sa pamamagitan nito'y
aming binibigyang parangal ang aming kalahing yumao.
Pati na ang kalahi
na pumaslang at nagbalat sa kanila.
Gagabayan nila tayo.
Malupit kang nanakop, marahas na nanalasa't lumusob.
Subalit ang mga kasamaang iyo'y nakaraan na!
Sino ka?!
Kailangan nating ituloy ang pag-akyat!
Ako ang may gawa ng lahat ng ito.
Ako ang may gawa.
Nagkakamali ka.
Hindi. Hindi ikaw. Ako ang iyong anino.
Ang nanunukso sa iyong likuran.
Hindi.
Kapag ang aso'y tumatahol nang walang dahilan, naroon ako.
Ako ang kataksilan! Ang kaliluhan!
Ako ang pandadarambong at pangungulimbat at ang lason sa isipan!
Ako ang pumasok sa iyong isip!
Naroon ka!
Mula noon pa'y naroon ka na.
At noong bumulong si Loki'y
nakinig si Leif.
Pagbigyan mo ang sarili mo. Tanggapin mo.
Doon itinatago ng Vanir ang natutulog na diyos.
Patayin mo ang diyos, at mapapalaya mo ang iyong hari.
Ang inyong kapalaran na ang bahala sa inyo.
Aming kapalaran?
Ang mga Matandang Batas ay hindi nag-utos ng katahimikan.
Paano tayo makaaalis sa isinumpang pagtatanghal na ito?
Loki?
Mananalangin ang mga manlalayag sa anak ni Odin.
Hihiling ng mas mahinahong hangin.
Handa akong gawin ito para sa iyo.
Mayroon kang pagpipilian, aking anak.
Ngunit ang kailanga'y ako.
Ang alon ko't ang maiiwan nito.
Ang kulog at ang iyong Jormungandr.
Ihahanda natin siya para sa Ragnarök,
ang katapusan ng lahat ng mga diyos.
Ang binhi ni Thor ang magpapasya ng kaniyang kapalaran.
Iyo'y pangitain. Pahiwatig ng magaganap.
Ngunit ika'y mamamatay sa hulang iyon!
Hayaan mong pigilan ko iyon.
Sa pagkamatay ni Thor ay lalaya ang ating pamilya.
Handa kaming mamatay.
Loki!
Dakilang Tiwaz.
Si Loki ang lumason sa inyo.
Alam ng inyong alipin ang katotohanan!
Dinggin ninyo sila.
Kami'y pinagtaksilan mo, Punla.
Piling diyos lamang ba ang napapatay nito?
Kahit sinong diyos ay tatablan.
Ano ito?
Pinalilibutan ng anak kong ahas ang daigdig.
Ngunit siya'y lumapit kay Thor bilang babae.
Kaniyang nilinlang,
at siniping.
Kaniyang pinagbigkis ang kanilang mga kapalaran.
Bakit?
Kung ganito ang iyong balak, bakit mo pa kailangan si Sigrid?
Loki, umayos ka!
Kailangan pa kita!
Sino kayo?
Kami'y mga higante ng lamig at bundok,
nagmula sa iba't ibang kahariang Jötunn!
Narinig namin ang kuwento.
Anong kuwento?
Sa iyo.
Isinalaysay ko sa kanila ang kuwento ni Sigrid, ang Duguang Kasintahan.
Sigrid na anak ni Glaumar...
Sigrid na higante.
Umalis ka na.
Pipigilan namin sila.
Jötunn!
Loki! Wala ka nang magagawa!
Ang sabi mo sa aki'y wala na tayong magagawa.
Ama, ako'y harapin mo.
Ako'y madungis na't may bahid.
Dinala mo ako sa kapahamakan!
At isinumpa mo ang iyong sarili!
Ikaw, ika'y ugat ng lahat ng kasamaan,
ngunit di mo matanggap ang iyong sarili?
Ako'y ganito sapagkat iyon ang nais ng mga tao!
Nagsinungaling ka sa akin. Hindi ba?
Nagsinungaling ka upang hindi ako sumuko.
Ang lahat...
Ang lahat ng aking ginawa...
Ang aking mga pasya...
Ako ang gumawa ng mga iyon.
Tama.
At ikaw rin ang nagpasya nito.
Dapat ito'y tanggapin mo.
Ako ang halimaw na sinisisi ng lahat.
Umiiral lamang ako upang mayroong masisi ang mga tao.
Upang ang bawat nakangising magnanakaw at taong masiba,
ang bawat batang hindi iniayos ang kama,
ay mayroong diyos na masisisi.
Egill!
Tinawid mo ang Itim na Hanggahan.
Nahanap mo kami.
Paano?
Dahil sa kamay ko.
Nararamdaman ko pa rin ang iyong mahika.
Ako'y tinawag nito.
Halika!
Hangal ka talaga.
Ang sabi niya'y
magkakasama tayong mamamatay.
Ipamimigay mo ang aking karangalan?
Ang laso'y binitbit nitong mga hangal na aking nilinlang,
ngunit ang mga mansanas ay galing ng Asgard.
Ikaw ang may pakana nito?
Sapagkat inutos ni Odin.
Ako'y humbad lamang na ginagamit ng Amang-Lahat.
Ako'y ang apoy at ang liyab.
Ako si Loki!
Ang nakamumuhi!
Ang sinisisi.
Siya ba'y nagsasabi ng totoo, Punla?
Opo.
Lahat tayo'y may galit sa Aesir.
Sama-sama tayong maghiganti.
Tayo'y magpapalitan ng dura.
At magkakasama tayong makikipagdigma sa Asgard.
Nagsalin ng Subtitle: J.M.B. Descalso